Eneseusk on pool võitu, pool teed tähtedeni. Sellepärast teeb mulle pöörast tuska ka meie Eurolaulu-tiimi pohhuistlik suhtumine, et finaali pääs oli hea küll ja eelviimane koht seetõttu peaaegu võidumaitsega. Kuidas võib nii ükskõikne ja vähenõudlik olla? Kes ei tihka suurelt mõelda, see ei saa kunagi suureks. Sellepärast ei nimeta ma ka Getter Jaanit ja tema tiimi kritiseerinud Ithaka-Mariat viletsaks kaotajaks, vaid olen tema arvamusega päri - kui inimestel puudub võiduiha, pole neil mõtet  stardijoonele astudagi.